Chigaŵa cha Lusaka

Chigaŵa cha Lusaka nchimoza mwa vigaŵa 10 vya Zambia. Msumba wake ukuru ni Lusaka. Ni chigaŵa chichoko chomene mu Zambia, chili na malo ghakukwana 21,896 km2. Lusaka ni chigaŵa cha Zambia icho chili na ŵanthu ŵanandi chomene, ndipo chili na ŵanthu 2,191,225 kweniso ŵanthu 100 pa km2 mu 2010. Ili ndilo ni chigaŵa icho chili na ŵanthu ŵanandi chomene mu misumba, ŵadokotala ŵanandi, na matenda gha maleriya ghachoko chomene. Chigaŵa ichi chili na mphaka na Zimbabwe na Mozambique, ndipo chili kupatukana na Lower Zambezi National Park.

Malo ghakusungirako vyamoyo gha Lower Zambezi National Park, chigaŵa cha Lunsemfwa River valley, Luangwa Valley ku mpoto-kumafumiro gha dazi na Kafue Flats kumwera-kumanjiliro gha dazi ni malo ghakusungirako vyamoyo gha Lusaka. Ku Lusaka, chiphikiro cha Nkhombalyanga chikukondwelereka mu Boma la Chongwe na fuko la Soli mu mwezi wa Julayi, chiphikiro cha Dantho chikukondwelereka mu Boma la Luangwa na fuko la Chikunda mu mwezi wa Seputembala ndipo chiphikiro cha Chakwela Makumbi chikukondwelereka mu Boma la Chongwe na fuko la Soli mu mwezi wa Seputembala.

Mu chigaŵa ichi muli vigaŵa 6. Mu 2004, chiŵelengero cha ŵanthu awo ŵakumanya kuŵazga na kulemba chikaŵa 83% ndipo chambura ntchito chikaŵa 31%. Mu 2008, ciŵelengero ca ŵawukirano awo ŵakaŵavya nchito cikaŵa 52%. Malo gha ndege gha Kenneth Kaunda International Airport (ghakufuma ku Lusaka, nangauli ni chigaŵa cha Chongwe District) na Lusaka City Airport (mu Lusaka) ni malo gha ndege ghaŵiri mu chigaŵa ichi.
Ukaboni